Сем ружаў

«Сем ружаў» — зборнік казак. Аўтар кнігі — Надзея Ясмінска, ілюстратар — Кацярына Дубовік. Выдавецтва «Галіяфы», 2015 год. Для дзяцей малодшага і сярэдняга школьнага ўзросту.

 Сюжэт 
Кніга складаецца з сямі чароўных гісторый, якія распавядаюць пра каханне і сяброўства, адвагу, незвычайныя прыгоды і сапраўдныя цуды. 

Галоўныя гераіні кнігі — сем дзяўчынак, якім чарадзейкі падаравалі сем ружаў. Пунсовую мусіла знайсці самая цікаўная дзяўчынка, жоўтую — самая кемлівая, белую — самая адданая, кармінавую — самая добрая, блакітную — сціплая, залатую — моцная духам, чорную — самая адважная. Чароўную атмасферу на страронках кнігі ствараюць зачараваныя замкі, эльфы і чарадзейкі, адважныя рыцары і прынцэсы, волаты і гномы....

 Змест 
 Таямніца Густога лесу, або з чаго ўсё пачалося.
 Пунсовая Ружа і сад вядзьмаркі.
 Жоўтая Ружа і лясная чарадзейка.
 Белая Ружа і чорны рыцар.
 Кармінавая Ружа і кароль эльфаў.
 Блакітная Ружа і скарб волаткі.
 Залатая Ружа і чароўны калодзеж.
 Чорная Ружа і вандроўны музыка.

 Агучка кнігі 
У пачатку 2021 года кніга «Сем ружаў» была агучана аўдыёпраектам «Кніжны воз». Агучылі кнігу: Алена Сідарава, Крысціна Дробыш, Андрэй Мілюхін. Музыку стварыў Лёнік Паўлёнік.

 Прэміі і адзнакі 
 2016 год — кніга стала лаўрэатам першай «Прэміі Цёткі» адразу ў двух намінацыях, «Найлепшая кніга для дзяцей і падлеткаў» і «Найлепшае мастацкае афармленне».
 2019 год — кніга ўвайшла ў ТОП-10 (паводле Еўрарадыё), якія варта чытаць дзецям па-беларуску.

 Крыніцы 

 Спасылкі 

Катэгорыя:Кнігі 2015 года
Катэгорыя:Літаратурныя творы Беларусі
Катэгорыя:Літаратурныя творы на беларускай мове
Катэгорыя:Прэмія Цёткі
Катэгорыя:Зборнікі і серыі
Катэгорыя:Казкі